《庚子岁除前一日游茅山》
宋代·尤袤

犯寒出行遇，值此岁云除。
刚风驾飚轮，送我游清都。
华阳第八天，仙圣之所居。
洞门劣容人，中宽如室庐。
横前大溪水，於焉限尘区。
其右万石林，错落空翠图。
茅庵著深秀，细路缘崎岖。
幽泉见客喜，颇亦类逃虚。
山深日易曛，捷径趋元符。
琳宫照金碧，天籁鸣笙竽。
侧睨白云峰，前瞻赤沙湖。
金坛耸百丈，阴沿通七途。
俯视人间世，扰扰真虫蛆。
蚤以凡陋质，忝分赤城符。
岂悟夙昔缘，复造神灵墟。
平生梦寐处，恍若登华胥。
归来拜绿章，足力尚有馀。
珍馆十六所，安能遍遨娱。
穷探恨不尽，大息仍踟躇。

作者简介：尤袤（mào）（1127年4月2日—1194年），字延之，小字季长，号遂初居士，晚号乐溪、木石老逸民，常州无锡（今江苏省无锡市）人。南宋著名诗人、大臣、藏书家。祖父尤申，父尤时享，治史擅诗。绍兴十八年（1148年），尤袤登进士第。初为泰兴令。孝宗朝，为大宗正丞，累迁至太常少卿，权充礼部侍郎兼修国史，又曾权中书舍人兼直学士。光宗朝为焕章阁侍制、给事中，后授礼部尚书兼侍读。卒后谥号“文简”。尤袤与杨万里、范成大、陆游并称为“南宋四大诗人”。原有《梁溪集》五十卷，早佚。清人尤侗辑有《梁溪遗稿》两卷，刊行于时。